Predstava hladkej pokožky po dobu niekoľkých týždňov je určite lákavá, jej realizácia vás však môže nepríjemne prekvapiť – epilácia je pomerne bolestivou záležitosťou, pretože sa pri nej chĺpky vytrhávajú aj s korienkom. Aby ste ju čo najviac spríjemnili, môžete sa držať niekoľkých odporúčaní. Pred procesom je vhodné vykonať peeling pokožky, ktorý zamedzí zarastaniu chĺpkov a kožu prekrví. Tomu môže pomôcť aj masážna hlava na prístroji. Epilátor zapnite na najnižší stupeň a používajte ho pravidelne, čím si na epiláciu zvyknete. K dostaniu je tiež znecitlivujúci krém, ktorý vám môže pomôcť počiatočnú bolesť zmierniť.